alibayram/wikipedia-40-langs huggingface dataset:
هرم منقرع

هرم من كاو رع  هو تالت و اصغر اهرامات الجيزه المشهوره و موجود على هضبة الجيزة في الضواحي الجنوبية الغربية من القاهرة جنب هرمين ابوه وجده ( هرم خوفو , هرم خفرع), بيعتقد ان الهرم ده اتبنى عشان يكون قبر الفرعون من كاو رع, واحد من فراعنه الاسره الرابعه بعد ما مسك الحكم بعد ابوه خفرع.

حجمه و عملية البناء 

كان ارتفاع هرم من كاو رع الأصلي 65.5 متر (حوالي 215 قدم) و كان أصغر الأهرامات التلاتة الرئيسيين اللي في مقبرة الجيزة. دلوقتي ارتفاع الهرم بقى 61 متر (حوالي 204 قدم) و قاعدته حوالي 108.5 متر (حوالي 356 قدم) و بزاوية انحدار تقدر بحوالي 51° 20′ 25″ (51 درجة و 20 دقيقة و 25 ثانية), و اتبنى الهرم من الحجر الجيري و الجرانيت.

أول 16 درجة من الهرم كانوا مصنوعين من حجر الجرانيت الأحمر اما الجزء اللي فوق فكان متغطي بطبقة معموله من حجر طرة الجيري.

في الهرم حتت معينة مكتملتش فعشان كدة في المناطق دي حجر الجرانيت لسة مكانش اتسنفر و كان خشن, مشاريع مش مكتملة زي الهرم ده ساعد علماء الأثار في انهم يعرفوا ازاي الأهرامات و المعابد كانت بتتبني.

جنوب الهرم في تلت اهرامات صغيرة, كل واحد معاه معبد و ليها بنية داخلية فرعية, و في اقصى الجنوب بيقع اكبر الأهرامات الصغيرة دي و كان مبني من الجرانيت و بيعتبر هو الهرم المكتمل اللي فيهم نظراً لوجود "هريم" (تصغير من هرم) مصنوع من الحجر الجيري و هو الجزء اللي بيتحط فوق الهرم بعد ما بيخلص البنا بتاعه. بينما الهرمين الصغيرين التانيين ماكنش اكتمل البنا بتاعهم.

اهرام مصر
جوتو دى بوندونى

چوتو دى بوندونى ( Giotto di Bondone) كان رسام و مهندس معمارى طليانى من فلورنسا فى أواخر العصور الوسطى و بيعتبر عموما الاول فى سلسلة من الفنانين الكبار اللى ساهموا فى النهضه الطليانيه.

أهم تحف جوتو هو زخرفة مصلى سكورڤينى فى بادوڤا ، كملت حوالى سنة 1305 ايقوناتها بتصور حياة العذراء و حياة المسيح و بتعتبر واحده من ابدع اعمال الفن من اوائل عصر النهضه.

مصادر 

چوتو
فنانين عصر النهضه
كنيسة سكورڤينى

كنيسة سكورڤينى (Scrovegni) هيا كنيسه فى بادوڤا، ڤينيتو، ايطاليا، كملت حوالى سنة 1305.

ايقونات 
ايقونات مصلى سكورڤينى بتصور حياة العدرا و حياة المسيح و بتعتبر واحده من ابدع اعمال الفن من اوائل عصر النهضه.

اهميتها 
زخرفة كنيسة سكورڤينى بتعتبر أهم تحف چوتو دى بوندونى و من أجمل تحف الفريسكو و من روائع الفن الغربى. الكنيسه متكرسه على اسم كنيسة سانتا ماريا ديلا كاريتا و اتكرست فى يوم عيد البشاره سنة 1305 م.

الفريسكو بتركز على حياة العدرا مريم و بتحتفل بدورها فى خلاص الانسان. كابيللا سكورڤينى كمان معروفه باسم كنيسة ارينا لأنها اتبنت على ارض اشتراها انريكو سكورڤينى فى مكان الساحة الرومانية.

لينكات برانيه

مصادر 

سكورڤينى
ڤينيتو

ڤينيتو ( Veneto, ;  Venetia;  Vèneto)
هيا واحده من عشرين منطقه من مناطق ايطاليا عاصمتها ڤينيسيا و عدد سكانها حوالى 4.8 مليون انسان. و بعد ما كانت لفتره طويله فى التاريخ ارض ناسها بتهاجر منها، ڤينيتو دلوقتى واحده من اكبر المناطق المستقبلة للمهاجرين فى ايطاليا، و سنة 2008 كان 454453 من سكانها اجانب (9.30% من سكان المنطقه).

ڤينيتو كانت دوله مستقله لمده تقارب من الف سنه، و كانت معروفه باسم جمهورية ڤينيسيا، و انضمت المنطقه فى ايطاليا سنة 1866 و عاصمتها كانت و لحد لوقتى مدينة ڤينيسيا و فضلت لفتره طويله و قضت واحده من اغنى الدول و الجمهوريات البحريه و الامبراطوريات التجاريه فى العالم.

مصادر 

مناطق ايطاليا
لغه مصريه

اللغه المصريه القديمه (𓂋𓏺𓈖 𓆎𓅓𓏏𓊖 r n km.t) هى لغه المصريين القدام و من عيلة اللغات الافرواسيويه. اللغة المصرية إتكتب و فيه سجلات مكتوبه بيها من سنة 3400 قبل الميلاد تقريبا  و ده بيخليها واحدة من أقدم اللغات المعروفة المسجلة. و كان المصريين بيتكلموها لحد أواخر القرن السابع الميلادى فى شكل القبطى.

تاريخيا 
اللغه والرموز الهيروغليفيه اتكتبت بيها سجلات مكتوبه من سنة 3400 ق.م (قبل الميلاد) تقريبا وده بيخليها واحدة من اقدم اللغات والحروف المعروفه المكتوبه والمسجله فى العالم، لان اقدم اللغات والحروف المعروفه المكتوبه والمسجله فى العالم هيه وبالترتيب من الاقدم للاحدث:
 اللغه والرموز "السومريه"
 اللغه والرموز (الهيروغليفيه) المصريه
 اللغه والرموز "الكنعانيه"
نظم الكتابه التلاته هى اقدم نظم الكتابه المعروفه والمسجله فى العالم.

تاثير 
لاحظ علماء الخطوط ان حرف( پ) الهيروغليفى اللى بيشبه باب اتحول بعد تعديله لحرف "P" فى حروف الابجديه اليونانيه، و ان حرف (ن) اللى شبه موج زى موج نهر النيل, اتحول بعد تعديله لحرف "N" فى اليونانى و اللاتينى ، وان حرف (ا) اللى على شكل نسر واقف و مرسوم من جنبه , اتحول لحرف "A" فى اليونانى و اللاتينى. و ان حرف (ى) اللى علا شكل ورقة بردى اتحول بعد تعديله لحرف(I) فى اليونانى و اللاتينى .تأثير الرموز الهيروغليفيه على اليونانيه و اللاتينيه حصل بعد مده و علا مراحل طويله و متعدده بعد ما طورها الكنعانيين بتطوير حروف ابجدية ضمنها حروف الابجديه الكنعانيه القديمه وحروف الابجديه الكنعانيه الحديثه وحروف الابجديه الفينيقه وحروف الابجديه الاراميه وغيرهم. علماء الخطوط بياكدو ان الحروف الهيروغليفيه و الكنعانيه هى اصل معظم او تلت تربع (4/3) حروف ابجديات العالم.

تحول 
بعد اندثار الحروف المصريه القديمه الهيروغليفى و الهيراطيقى و الديموطيقى, المصريين كانو بيتكلمو نفس اللغه لكن كتبوها بالحروف القبطيه لحد الاحتلال العربى فى القرن السابع الميلادى. استمر المصريين يتكلمو اللغه دى فتره طويله بعد الاحتلال العربى . اللغه اتسمت اللغه القبطيه واللى نتجت فى بداية القرن التانى الميلادى لما استعار المصريين كتير من الحروف اليونانيه اللى شويه منها اصله مصرى مع ابقائهم علا سبع حروف من الحروف الابجديه الديموطيقيه المصريه وبكده ظهرت اللغه القبطيه وحروف ابجدية اللغه القبطيه.

شوف كمان 
. المصرى المتأخر لغه كانت بتستخدم فى الكتابة فى عصر مملكة مصر الجديده و فترة العمارنة من سنة 1350 تقريبا قبل الميلاد.

مصادر 

لغات
تشيتا

التشيتا ( cheetah, ;  Acinonyx jubatus) حيوان ثديى آكل لحوم من فصيلة السنوريات و هو عضو فى عيلة القطط.

التشيتا حيوان مفترس و هو أصغر قط من بين الاربع قطط الكبيره (نمر - اسد- فهد - تشيتا).

مصادر
اقليم مورسيا

اقليم مورسيا  Comunidad Autónoma de la Región de Murcia, ;  Comunitat Autònoma de la Regió de Múrcia, ) واحد من 17 منطقه من الأقاليم (مناطق) المتمتعة بحكم ذاتى فى اسبانيا.

تاريخ 
فى القرن التلاتاشر تاج كاستییا بقى أقوى تاج من أصل اسبانى, مد ملك كاستییا سلطته لجنوب شبه الجزيرة, و اضاف خايمى الاولانى ملك اراجون ممالك فالنسيا, و مايوركا و مملكة مورسيا, و بعد كده كمان سردينيا و سيسيليا و مناطق من شرق البحر المتوسط.

جغرافيا 
مساحة اقليم مورسيا 11313 كيلومتر مربع  و !الارتفاع عن مستوى البحر 348 متر  .

سياس ه 
عاصمة اقليم مورسيا هيا مديينة مورسيا

سكان 
تعداد سكان مورسيا كان 1504607 سنة 2020.

لينكات برانيه

مصادر 

 
اقاليم اسبانيا
مقالات تحتوى نصا بالاسبانية
شيكاجو

شيكاجو ( Chicago,   او ) هيا مدينه كبيره فى ولاية ايلينوى فى امريكا

تاريخ 
شيكاجو إتأسست سنة 1833 و هيا اكبر مدن ولاية ايلينوى.

سكان 
عدد سكان شيكاجو أكتر من 2.8 مليون انسان ، و هيا اكبر مدينه حسب عدد السكان فى الغرب الأوسط الأمريكى (الميدويست Midwest) و كمان هيا تالت اكبر مدينه حسب عدد السكان فى امريكا. لو حسبنا المدن والضواحى اللى حوليها، بتتسمى منطقة مترو شيكاجو (Chicago Metropolitan Area) وبيسموها سكانها شيكاجولاند (Chicagoland) واللي بيوصل تعداد السكان فيهال9.5 مليون نسمة، عاملة كدا زي القاهرة، مدينة كبيرة وحوليها مدن صغيرة كتير. من أشهر ضواحى شيكاجو بتكون نايپرڤيل، شومبرج، إيفانستون اللى فيها جامعة نورثويسترن، و بريدجڤيو اللى بتتسمى بفلسطين الصغيرة من كترة وجود الجالية العربية وخصوصا الفلسطينية فيها، ودى الضاحية مليانة مطاعم ومحلات عربية وبيتوجه ليها اكتر سكان شيكاجولاند العرب عشان يشترو الحاجات العربية اللى مش موجودة فكل مكان فى أمريكا.

لينكات برانيه

مصادر 

 
مدن امريكا
جولدن جلوب

جوايز جولدن جلوب ( Golden Globe Award) هيا جوايز بتمنحها جمعية الصحافه الاجنبيه فى هوليوود  (HFPA) فى امريكا علشان الاعتراف بالانجازات البارزة فى صناعة الترفيه، على المستويين المحلى و الأجنبى.

تاريخ 
جولدن جلوب ابتدت سنة 1944.

اهميه 
جوايز جولدن جلوب بتركز اهتمام الجمهور على أحسن الاعمال فى افلام السينما و فى برامج التلفزيون.

الجوايز 
 جولدن جلوب احسن ممثله - مسلسل دراما
 جولدن جلوب احسن مسلسل كوميدى او مزيكا
 جولدن جلوب احسن ممثله فى فيلم - دراما

جوايز اتلغت 
 جولدن جلوب نجمة السنه الجديده
 جولدن جلوب نجم السنه الجديد

لينكات برانيه

مصادر 

جايزة جولدن جلوب
مدينه

مدينه ( city;  cité) هيا تجمع سكنى بشرى كبير و دايم<ref name="Goodall">Goodall, B. (1987) The Penguin Dictionary of Human Geography. London: Penguin.</ref>
و فى مصر كلمة مدينه بتعبر عن مستوطنه بشريه كبيره و بتعادل كلمة (City) فى الانجليزى. جمع مدينه هو مدن.

المدن عموما بيكون فيها انظمة متطورة لخدمات الصرف الصحى، المرافق العموميه، و استخدام الأراضى، و الاسكان، و النقل. تركيز التنميه ده بيسهل التفاعل بين الناس و الشركات و يستفيد منها الطرفين.

المدينه الكبيره او المتروپوليس  هيا مدينه و فى العاده مربوطه بالضواحى و بيرتبط بيها مناطق حضريه حواليها. المناطق دى بتتسما على بعضها منطقه متروبوليتان ''.

مصادر 

مدن
تجمع سكان
متروبوليس

المدينه الكبيره او المتروبوليس  هيا مدينه كبيره فى معظم الحالات بيزيد عدد سكانهاعن نص مليون واحد عايشين فى المدينه نفسها، و عدد سكانها ما يقلش عن مليون واحد بيعيشو فى تجمع حضرى و علي طول بتكون مربوطه بضواحى و بيرتبط بيها مناطق حضريه حواليها. و الإقليم كله بيكون مدينه كبرى

مصادر 

مدن
مدينه كبرى

المدينه الكبرى  منطقه متروبوليتان او منطقة العاصمة هيا اقليم بيشمل وسط المدينه اللى اسمها عليها و سلسله من المدن الللى حواليها

مثلا مدريد بتعتبر متروبوليس و مدريد الكبرى هيا اقليم بيشمل مدريد و مجموعه من المدن و التجمعات اللى حواليها و فى مصر القاهره و القاهره الكبرى.

مصادر 

مدن
القاهره الكبرى

القاهرة الكبرى هو اسم كيان إدارى لمنطقه بتضم مدن محافظات القاهره و الجيزه و القليوبيه في مصر, المناطق دى هيا امتداد عمرانى طبيعى لمدينه القاهره و ليها شبكه مواصلات واحده بتضم مترو أنفاق القاهره و الطريق الدائرى.

القاهرة الكبرى هيا اكبر تجمع سكانى فى افريقيا و الشرق الأوسط و عدد سكانها كان حوالى 20,500,000 انسان فى 2012.

المدن الرئيسيه 
 القاهرة
 الجيزة
 حلوان (مع مدينه 15 مايو)
 بنها
 شبرا الخيمه
 قليوب
 القناطر الخيرية
 الخانكه

المناطق و الضواحى 
 السادس من أكتوبر
 مدينه الشيخ زايد
 بدر
 القاهرة الجديده
 هليوبوليس الجديده
 العبور
 الشروق
 مدينتى
 العاشر من رمضان
 مدينه بنها
 العاصمه الإداريه الجديده

سبب التسميه

مشاهير

شوف كمان 
 شخصيات مصريه مشهوره

لينكات برانيه

= مصادر 

قاهره
نظام تحديد المكان الجغرافى

نظام تحديد المكان الجغرافى ( geographic coordinate system) هو نظام احداثيات/تحديد المكان  بيستخدم علشان تحديد كل مكان على الارض عن طريق مجموعه من الارقام و بيحدده على خطوط الطول والعرض الجغرافيه.

استخدامات 
استخدامات نظام تحديد المكان الجغرافى فى الجغرافيا كتيره. و الاختيار المشترك لتحديد المكان بيكون باستخدام خط العرض، و خط الطول و الارتفاع.

خطوط الطول ودوائر العرض 
خطوط الطول ودواير العرض خطوط وهميه متدرجه من خطين الصفر وهما خط جرينتش و خط الاستوا و بيتعامد الخطين عند نقطه ف خليج جانا.

تحديد المكان 
موقعى الحالى : باستعمال شبكة خطوط الطول والعرض بيتعمل نظام احداثيات وهمى على سطح الارض تتقاطع فيه دواير العرض والطول بزوايه 90 درجه، و بتستخدم عشان تحديد المكان

مصادر 

جغرافيا
اكتشافات مشروع مرصد لويل للتدوير عن اجرام قرب الارض
روح الله الخمينى

روح الله الموسوى الخمينى (بالفارسى: روح‌الله موسوی خمینى) (24 سبتمبر 1902 - 3 يونيه 1989)، راجل دين و سياسى ايرانى و فيلسوف و مرجع دينى شيعى ، قدر انه يقود " الثوره الاسلامية الايرانيه " اللى خلعت الشاه محمد رضا بهلوى المعروف بالبهلوى التانى و سيطرت ع الحكم فى سنة 1979 . خمينى بيعتبر الاب الروحى لشيعه كتير جوه و بره ايران. درجته الحوزويه " آية الله العظمی " معناها أنه بلغ الاجتهاد و أصدر رسالته العمليه يعنى مجموعة فتاويه فى العبادات والمعاملات. وسمته مجلة التايم (الأمريكانيه) راجل السنه فى سنة 1979.

مصادر 

 

 
مواليد 1902
وفيات 1989
سياسيين ايرانيين
رؤساء ايران
علما ايرانيين
فلاسفه فرس
مرضى السرطان
حرب الخليج الاولانيه
شيعه ايرانيين
ايزى جيت

شركة الطيران إيزى چيت المحدوده و معروفه أكتر بإسم إيزى چيت هيا شركة طيران بريطانيه مقرها فى مطار لندن لوتون بتنقل عدد ركاب اكبر من أى شركة طيران تانيه مقرها فى المملكه المتحده.خدمات إيزيچيت المنتظمه حوالى 500 خط جوى من 118 مطار فى أوروبا ، شمال افريقيا ، و غرب اسيا. الشركه الام شركة إيزى چيت پى إل سى متسجله فى بورصة لندن و هيا من الشركات اللى بتكون مؤشر فوتسى 250. [2] و يوم 30 سبتمبر 2009 ، كان بيشتغل فيها 8000 شخص مقرهم فى اماكن مختلفه فى أوروبا لكن اساسا فى المملكة المتحدة.

إيزيچيت بتشتغل من عشرين قاعده فى مختلف أنحاء أوروبا ، و أكترهم أهمية هو مطار لندن جاتويك . و سنة 2009 ، نقلت ايزيجيت 45200000 راكب  ، و ده بيخلليها تانى اكبر شركة طيران قليل التكلفه فى أوروبا ، بعد رايان اير .

مصادر 

شركة طيران
شركات طيران
مطار لندن لوتون

مطار لندن لوتون و كان معروف زمان بإسم مطار لوتون الدولى هو مطار دولى عمومى موجود على بعد (2.8 كم ؛ 1،7 ميل) شرق  وسط مدينة لوتون فى بيدفوردشير ، انجلترا و على بعد (56.5 كم ؛ 35،1 ميل) شمال وسط لندن. مطار لندن لوتون على بعد 2 ميل (3.2 كم) من تقاطع مع الطريق السريع إم 1 (M1) و هو رابع اكبر مطار بيخدم منطقة لندن بعد مطار هيثرو ، مطار جاتويك و مطار ستانستيد .

مطار لندن لوتون هو واحد من خمس مطارات دوليه بتخدم لندن و الاربعه التانيين هما مطار هيثرو ، مطار جاتويك و مطار ستانستيد و مطار مدينة لندن.

مصادر 

مطارات
مطارات انجلترا
ابراهام لينكولن

ابراهام لينكولن (12 فبراير 1809 - 15 ابريل 1865) كان رئيس امريكا  الستاشر من 4 مارس سنة 1861 لحد اغتيل يوم سنة 15 ابريل, 1865. وأهم اعماله إنه قدر يقود امريكا بنجاح فى أعظم أزماتها الداخلية، الحرب الاهليه ، و حافظ على الاتحاد ، و استطاع انهاء العبوديه فى امريكا. ابراهام لينكولن كان زوج حنون ، رغم بعده عن عائلته ، لديه اربع اطفال.

ابراهام لينكولن معارض صريح لتوسيع العبودية فى امريكا ، و كسب بترشيح الحزب الجمهورى ، و انتخب رئيس سنة 1860

مصادر 

ض

مواليد 1809
وفيات 1865
رؤساء امريكا
مسيحيين امريكان
امريكان بريطانيين
شخصيات الحزب الجمهورى الامريكى
تمصير

التمصير هو عملية تحول الشخص من أجنبى لمصرى بعد الإستقرار فى مصر لفتره طويله. على مر التاريخ كانت مصر نقطة جذب لغير المصريين بسبب تفوقها الحضارى و الثقافى و الإقتصادى على المناطق التي حولها و توليرانسية المصريين، و شافت مصر هجرات اجنبيه كتيره دخلت مصر للبحث عن الحياه الكريمه و الامان. فى عملية التمصير الشخص المتمصر بيكتسب الشخصيه المصريه و بياخد اللغه و العادات و التقاليد المصريه و بتسيطر عليه الثقافه المصريه و بيندمج فيها و بتحل محل ثقافته الاصليه او ثقافة ابائه و اجداده و فى الاخر بيبقى مصرى.

فيه اسر ملكيه كامله اتمصرت زى البطالمه و المماليك و اسرة محمد على باشا اللى حكموا كفراعنه و ملوك و سلاطين مصريين بعد ما استقروا و اتولد عيالهم و احفادهم فى مصر و ماكانلهمش وطن تانى غير مصر و كانوا بيحرصوا على دفنهم فى مصر .
. فنانين و ادبا كتير هاجروا على مصر و اتمصروا و جايز اشهرهم فى العصور الوسطى كان مخايلى خيال الضل " ابن دانيال " اللى هرب من الموصل بعد ما غزا المغول المنطقه سنة 1258 و عاش فى مصر حوالى نص قرن و كتب باباته بالمصرى و برع فى تقديم بابات خيال الضل و تقليد اللهجات الاجنبيه اللى كانت وقتها فى مصر. و ابن سودون اشهر كاتب مصرى ساخر من العصور الوسطى.

كان هناك ايضاً هجرات مغوليه حصلت فى العصور الوسطى ، من اشهرها هجرة المغول الأويراتيه سنة 1296 ، غالبية المغول دول استقروا فى حى الحسينيه فى القاهره و اشتهروا بالجمال و اختلطوا بالمصريين و اتجوزوا منهم و اتمصروا و دابوا فى الثقافه المصريه و ده سبب وجود ملامح مغوليه على وشوش أعداد من المصريين جايز من اشهرهم الممثله ماجده.

فى النص الاول من القرن العشرين حصلت هجرات من منطقة الشام على مصر و كان بين المهاجرين فنانين و كتاب اشتهروا فى مصر كمصريين ، و غير كده فيه مصريين كتير من اصول تركيه عايشين فى مصر كمصريين عاديين مش كأقليات عرقيه بعد ما نسيوا لغة و ثقافة اجدادهم اللى هاجروا زمان على مصر وبقت لغتهم و ثقافتهم مصريه بالكامل. من اشهر كتاب مصر اللى من اصول تركيه كان الاديب يحيى حقى اللى ساهم مساهمه كبيره فى تطوير فن الروايه المصريه ، و العيله التيموريه الادبيه اللى كان منها العلامه احمد تيمور عاشق تراث مصر و اللى كان له دور ضخم فى المحافظه على التراث المصرى ، و اخته عائشه التيموريه و ولاده محمد تيمور و محمود تيمور اللى ادوا دور كبير فى تطوير المسرح المصرى و فن الروايه المصريه.

فى الادب التمصير هو عملية تحويل نص ادبى اجنبى زى مسرحيه مثلاً لنص مصرى و تحويل الجو و اسامى الشخصيات لجو و اسامى مصريه. العمليه دى حصلت كتير بالذات فى اواخر القرن تسعتاشر و اوائل القرن العشرين نتيجه لإتصال مصر بأوروبا بعد عصر محمد على و ساعدت على تطوير الادب المصرى الحديث و المسرح المصرى بالذات لغاية ما ظهر كتاب بيألفوا روايات و مسرحيات بنصوص مصريه اصليه.

التمصير زمن الانتشار الاسلامي 
التمصير اى بعث الامصار جمع مصر وهي التجمعات السكنية التي تكونت زمن ضهور الاسلام حول المعسكرات فى المناطق التي شملها الاتشار الاسلامي
مثال : ( الكوفة بالعراق و الفسطاط بمصر )

الفهرست

المراجع 
 المقريزى : السلوك لمعرفة دول الملوك, دار الكتب, القاهرة 1996.

مصر
ثقافة مصر
بطولة العالم لكمال الاجسام 2010

بطولة العالم لكمال الأجسام 2010 هى بطولة دوليه اتعملت فى باكو عاصمة اذربيجان و شارك فيها 186 لاعب من 80 بلد. انتهت البطوله بفوز مصر بالمركز الاول بعد ما كسب لعيبتها بميداليتين دهب و تلاته فضه و واحده برونزيه واحتلوا المركز الاول برصيد 96 نقطه متفوقين على كل لاعيبة العالم بفارق 52 نقطه عن الفريق الفايز بالمركز التانى.

الفوز ببطولة العالم لكمال الاجسام 2010 هو الفوز الخامس لمصر ببطولة العالم على التوالى و بيأكد سيادة مصر على عرش الرياضه دى.

المصريين اللى فازوا بالميداليات :

 احمد الوردانى : دهبيه
 احمد حموده : دهبيه
 محمد عثمان : فضيه
 محمود الفضالى : فضيه
 محمد زكريا : فضيه
 مصطفى نسيم : برونزيه

لينكات خارجيه 
 مصر بطلة العالم فى كمال الأجسام للمرة الخامسة على التوالي

رياضه
بطولات دوليه
مملكة جرانادا

مملكة جرانادا () كانت دوله فى اوروبا.

تاريخ 
مملكة او امارة جرانادا اتأسست سنة 1228، بعد ما غلب جيش المسيحيين جيش الموحدين فى معركة لاس ناڤاس دى تولوسا اللى فيها انتصر ملوك كاستيا و اراجون و ناڤارا على الموحدين من شمال افريقيا و كانت نقطة تحول مهمه فى الريكونكيستا و فى تاريخ القرون الوسطى فى اسبانيا. استرد المسيحيین مدينتين من المدن الكبيرة فی جنوب اسبانيا فی القرن التلاتاشر; كوردوبا سنة 1236 و سيڤییا سنة 1248 و فضل حكم المسلمين فى جرانادا باعتبارها دولة فی الجنوب.

سياسه 
عاصمة مملكة جرانادا كانت جرانادا فى شبه جزيرة ايبيريا.

نهايه 
انهيار مملكة جرانادا كان نهاية الاسترداد. مع صعود فرناندو الكاتوليكى للعرش خفت حدة التوترات الاجتماعية بعد اصدار فرناندو قرار التحكيم حكم جوادالوبى فى 21 ابريل 1486 اللى انهى الصراع بين الامراء والفلاحين والمزارعين ومربى الماشية فى مملكة اراجون بعد ضغوط من الحرب الاهلية امارة كتالونيا (1462- 1472) لانهاء الاضطرابات الكاتالوينية فى المناطق الريفية. تم قبوله من جانب المزارعين و الامرا, و حط حد للاقطاعية فى امتلاك الارض و "سوء المعاملة". فرناندو و ايزابيل انهو الاسترداد بالحرب ضد امارة جرانادا اللى ابتدت سنة 1482 وانتهت مع استسلام جرانادا و الضم الكامل سنة 1492.

لينكات برانيه

مصادر    
  
  
    

تاريخ اسبانيا
علم (رمز)

العلم هو قطعة من القماش ، بتتعلق على عمود او صارى ، و بتستخدم عموما كرمز للإشارة او تحديد الهوية او رمز لبلد .

دول
الحمله المصريه لاغلاق قنوات التطرف

الحمله المصريه لإغلاق قنوات التطرف هى حركه على الفيسبوك ظهرت سنة 2010 بتطالب بقفل مصر لبث القنوات الفضائيه اللى بتنشر روح الكراهيه بين الناس و بتحرضهم ضد بعض عن طريق استغلال الدين. فى عصر البترو-دولار و شيوخ الزيت و شيوخ الفتاوى ظهرت القنوات الفضائيه بأعداد كبيره.

بيقول اصحاب الحركه ان القنوات دى بتنشر الكراهيه ضد غير المسلمين و ضد المسلمين اللى من طوايف تانيه و طبعاً المسلمين الى بيسموهم المتطرفين علمانين ( قصدهم عالمانين ) . و كل اللى ما بتتوافقش اراءهم و افكارهم مع افكار المتطرفين اللى بيعتقد البعض انها من بقايا عصور الظلام. الحركه بتشير كمان لنظره المتطرفين للستات و اعتبارهم إنهم اقل من الرجاله. بيقول الكاتب و المحلل مأمون فندى عن حالة اندماج فئه من المصريين فى التطرف اللى ساد منطقة الشرق الأوسط حوالين مصر : " لأن الكثير منهم عاد من السفر للقمة العيش بإسلام اخر غير الاسلام المصرى، كالاسلام الباكستانى للقادمين من سفرهم لأوروبا، والإسلام الخليجى لمن عملوا فى الخليج " 

التطرف الدينى فى مصر بطبيعة الحال مش مقتصر على فئات من المسلمين بس لكن فيه فئات من المسيحيين المتطرفين لكن الخطوره هو وجود قنوات بتنشر الكراهيه بإسم الدين مستغله ظروف الناس الإقتصاديه و حسن نيتهم و امكانية تصديقهم لحاجات بسبب الجهل او قلة المعلومات. المنطقه العربيه حوالين مصر فيها صراعات دينيه و اثنيه خطيره بيتحاول تصديرها لمصر و حشر المصريين مسلمين و أقباط فيها وصلت لدرجة تهديد للأقباط فى مصر عن طريق جهات خارجيه و دى حاجه عمرها ما حصلت فى تاريخ مصر قبل كده و الهدف هو حشر المصريين فى الصراعات الدايره بره مصر ، غير كده بيلعب المتطرفين المسلمين و المسيحيين فى الخارج دور كبير فى خلق حاله من التوتر بين المسلمين و المسيحيين جوه مصر عن طريق الإعلام و الانترنت معتمدين على الجهات اللى بتإويهم فى المنطقه العربيه و الغرب.

فى اكتوبر 2010 وقفت إدارة الشركة المصرية للأقمار الصناعية (النايل سات) بث حوالى 15 قناة فضائية .

مجموعه الحمله المصريه لإغلاق قنوات التطرف بتتكون من مسلمين و مسيحيين قالوا فى صفحتهم :

شوف كمان 
 انقاذ آثار مصر من فتوى حسان
 عصور الظلام

فهرست

لينكات خارجيه 
 البابا شنودة و شيخ الازهر يؤكدان: التوترات الطائفية بين المصريين مستوردة من الخارج

مصادر 
 مأمون فندى، العربية، "عناق الهلال والصليب" والثقافات الفاشلة ، اليوم 229، 6 اكتوبر 2010.
 فيسبوك، "الحملة المصرية لاغلاق قنوات التطرف 
 العربية.نت، 19 اكتوبر 2010.

لينكات خارجيه 
 البابا شنودة و شيخ الازهر يؤكدان: التوترات الطائفية بين المصريين مستوردة من الخارج 
 مصر توقف بث 12 قناة فضائية
 استنكار الاعتداء على كنائس المسيحيين فى العراق و تهديد أقباط مصر

حركات مصريه
ميت أبو غالب

ميت ابو غالب مدينه فى مركز كفر سعد فى محافظة دمياط كانت فى الاصل قريه اتصنفت كمدينه سن 1998. و هى بلد قديمه من ايام الفراعنه و كانت مشهورة بصناعة المراكب و كان فيها مينا قديم للنقل عن طريق النيل.

البلاد اللى حواليها هيا كفر النازله و كفر ميت أبوغالب و كفر سعد البد و شرباص و كفر الشناوى.

ميت ابو غالب دلوقتى اتطورت وفيها اسطول نقل من اكبر اساطيل النقل البرى فى محافظه دمياط. ناس كتيره فى المدينه بيشتغلوا فى المعمار و المقاولات و كمان فيه عدد كبير شغالين فى الاستيراد و التصدير.

المدينه فيها سنترال ألى كامل و مدرسة ثانوى و مدرسة تجاره و مدرستين اعدادى و حوالى 8 مدارس ابتدائى و كذا معهد ازهرى. و فيها مستشفى مركز مجهز بامكانيات حديثه و وحدة اسعاف فيها عربيتين اسعاف.

دمياط
حرب

الحرب هى صراع مسلح بيحصل بين بلدين او طايفتين او أكتر. الحرب ممكن تكون خارجيه بين بلدين مثل او داخليه بين فئتين مثل و ساعات النوع ده بيتعرف بإسم حرب اهليه.

فى الحروب بين البلاد بتستخدم الجيوش النظاميه المتدربه اللى بتستعمل اسلحه من فروع الجيش المختلفه زى القوات الجويه و المدرعات و المشاه و البحريه و غيرها و بيحاول كل طرف انه يدمر جيش الطرف التانى.

الحروب فى العاده اسبابها اقتصاديه (و ان كانت بتترفع فيها شعارات تانيه لتسويقها) بتحاول عن طريقها كل بلد انها تحصل على مكاسب اقتصاديه عن طريق مثل احتلال اراضى بيملكها الطرف التانى و فيها خامات طبيعيه او بتطل على البحر و بالتالى ممكن استخدامها لبنا موانى تنعش الحركه التجاريه.

الحروب فى الغالب بتدمر اقتصاد البلاد بسبب توجيه الإقتصاد لخدمة القطاع الحربى و بالتالى بتأثر تأثير سلبى كبير على حياة المواطنين العاديين فمن جهه بتعرض حياتهم للخطر و من جهه تانيه بتقلل قدراتهم الماليه و بتسبب نقص فى المواد اللى بيستهلكوها و منها الأكل، و ده غير تفشى الظواهر الاجتماعيه الوحشه.

زمان ماكانتش فيه قوانين بتحمى المدنيين و اسرى الحروب فكانت اعداد كبيره من المدنيين بيتقتلوا و بيتإسروا و بيتباعوا كعبيد فى حالات اقتحام المدن، و كانو الجنود الاسرى بيتعاملوا فى العاده بوحشيه و بيتقتلوا بعد الاسر. القوانين الدوليه دلوقتى بتحاول تحمى المدنيين و العسكريين و فيه حركات بتناهض الحروب و بتنادى بحل المشاكل بين البلاد بطرق متحضره من غير اللجؤ للحرب اللى بتقضى على حياة الناس و على مواردهم.

مع التقدم التكنولوجى اتطورت الاسلحه اللى بتستخدم فى الحروب و بطبيعة الحال الدول المتقدمه فى التكنولوجيا و التصنيع بتملك اقوى الاسلحه.

الحرب العالميه الاولى و الحرب العالميه التانيه هما اشهر حروب العصر الحديث و اشتركت فيهم بلاد كتيره و كان من نتايجها قتل اعداد مهوله من البشر و تدمير مدن بالكامل.

منطقة الشرق الاوسط شافت حروب كتيره فى العصر الحديث خاضت فيها مصر اربع حروب كبيره هى حرب 1948، و حرب 1956، و حرب 1967، و حرب 1973. المحصله النهائيه للحروب دى كانت قتل اعداد كبيره من الناس و اضعاف الإقتصاد المصرى اللى ضعفه انعكس بطريقه سلبيه على المستوى المعيشى للناس.

من الحروب الضخمه اللى حصلت فى منطقة الشرق الاوسط فى القرن العشرين كانت الحرب العراقيه-الإيرانيه اللى استمرت حوالى عشر سنين و اتسببت فى مآسى كتيره وقتل اعداد كبيره من العراقيين و الايرانيين و كان من توابعها تدمير العراق بعد تطورات وصلت لغزوه عن طريق الامريكان.

الحرب العالميه التانيه كانت اخر الحروب بين البلاد الاوروبيه و بعدها قرر الاوروبيين ان التعامل بينهم و بين بعض يكون ايجابى و متحضر و فى صالح الشعوب الاوروبيه و قدرت اوروبا بالشكل ده انها تحقق تقدم اقتصادى كبير وصل لوحده اقتصاديه فى شكل السوق الاوروبيه المشتركه و بعدين الإتحاد الأوروبى اللى كانت من نتايجه ظهور اليورو كعمله اوروبيه موحده.

مصر من ناحيتها شافت ان حل مشكلتها مع اسرائيل ممكن يكون بطريقه سلميه متحضره فوقعت معاهدة سلام خرج بمقتضاها الجيش الاسرائيلى من سينا اللى احتلتها اسرائيل فى حرب 67 و بكده مصر و اسرائيل وفروا على شعوبهم نزيف الدم و الاقتصاد اللى كان ممكن يحصل لو استمرت الحروب بينهم و رحب العالم المسالم بالإتفاقيه اللى نهت حالة الحرب.
منى (حج)

منى "بتتنطق : منا" هى وادى و منطقه صحراويه موجوده شرق مكة بحوالى خمسه كيلومتر , فى السعوديه. مكانها موجود ما بين مكة و جبل عرفه , المنطقه معروفه لدورها المهم للى بيئدى مناسك الحج , بيبات فيها ملايين من الحجاج المسلمين لفتره مؤقته ف الحج كل سنة . فى وادى منى عند كوبرى الجمرات , اللى موجود فيه موقع رمى الجمرات , اللى بيتعتبر رمز لمقاومة الشيطان اللى بيوقع الناس فى المعاصى , و كمان تقليد للى عمله سيدنا ابراهيم لما الشيطان جاه عشان يقنعه انه يرفض اوامر ربنا لما امره انه يدبح ابنه الوحيد ف راح رامى عليه مجموعه من الجمرات فى نفس المكان اللى الحجاج بيرموا فيه الجمرات ف وادى منى. بيرمز رمى الجمرات السودا التخلص من الذنوب و المعاصى اللى الانسان عملها قبل ما يروح يحج و انه بينقى نفسه من ذنوبه و دا بيحصل ما بين طلوع الشمس و غروبها فى اخر يوم ف الحج.

الحج
يوم عرفه

يوم عرفه يوم مهم و مقدس للمسلمين بيوافق اليوم التاسع من شهر ذو الحجة. فيه بيقف الحجاج المسلمين على جبل عرفه , اللى بيعتبر من اهم المناسك ف الحج, المسلمين اللى مش بيحجوا بيصوموا اليوم دا , الحجاج مش بيصوموا, اليوم دا بيعتبر مهم و مقدس للمسلمين عشان مؤمنين ان اخر اية فى القران و فى كتب مقدسه نزلت ف اليوم دا , {الْيَوْمَ أَكْمَلْتُ لَكُمْ دِينَكُمْ وَأَتْمَمْتُ عَلَيْكُمْ نِعْمَتِي وَرَضِيتُ لَكُمُ الإِسْلاَمَ دِيناً} - سورة المائدة , ف يوم عرفه موافق يوم الجمعه و كمان مؤمنين ان الدعوات فيه مستجابه و ان صيام اليوم دا بيكفر الذنوب. تانى يوم بعد يوم عرفه العاشر من ذى الحجه بيبقى عيد الاضحى.اليوم دا بيتسمى ف مصر بيوم الوقفه.

الحج
اسلام
اعياد اسلاميه
عيديه

العيديه ، مأخوذه من مناسبة العيد ، عاده سنويه اسلاميه. الإحتفال بختم الشهر الكريم شهر رمضان المبارك, وهي هديه عباره عن مبلغ من المال او الطعام او الشوكلاته والحلويات وقتها صباح العيد 1 شوال.
تعود هذه العاده العربيه الاسلاميه منذ قرون قديمه

اعياد اسلاميه
ابن سودون

نور الدين أبو الحسن على ابن سودون العلائي البشبغاوى المصري ( القاهرة، 1407 - دمشق، 1463م )، شاعر و كاتب مصري مملوكي ساخر برع في الكتابه باللغه المصرية و العربية. يعتبر من أحسن الكتاب الساخرين الذين ظهروا فى تاريخ مصر. ولد ابن سودون فى القاهره سنه 1407 و درس على مشايخ و كتاب عصره فكانت ثقافته متنوعه و متفوقه فى كل فنون القول. اشتغل إمام فى جامع و شارك فى معارك عسكريه لكن اتجه لكتابه القصص و الأشعار و الأغانى المضحكة. سافر من مصر إلى دمشق و اشتغل مخايلى لفن خيال الضل ، اللى برع فيه قبله بسنين " ابن دانيال " ، و توفى هناك.

توضح كتابات ابن سودون بالمصري في مواضيع من البيئه المصريه الخالصه مدى اندماج المماليك فى المجتمع المصري و انهم اتمصروا و عاشوا فى مصر كمصريين و كانوا يتقنوا المصري و العربي زى ما توضحه كتابات ابن تغرى بردى و ابن إياس و غيرهم.

ولد ابن سودون فى عصر الدوله المملوكيه البرجيه فى عهد السلطان الخليفه العباسي القاهري المستعين بالله العباس و توفي فى عهد السلطان الظاهر خشقدم ، و هكذا يكون عاصر إثنا عشر سلطانا من سلاطين مصر.

أبدع ابن سودون فى كتاباته بالمصري و كانت كتاباته النثريه و أشعاره و خواطره و فلسفاته نابعه من تراث مصر و تعبير صادق عن حياه المصريين. ابن سودون كان أيضًا موسيقي و هذا يوضحه شعره الغنائي اللى جاء على نظام الضروب الموسيقيه بالسجيه كالمواويل في هذا العصر و لذلك كانت أشعاره يستسيغها المصريون و يحبونها.

ابن سودون كان ليه أسلوب مميز فى الكتابه فكان يعتمد على المفارقه و يكتب عن مواضيع عاديه جداً لا تحتاج إلى ذكاء كبير لكن بطريقه توحي أنها من عجائب الزمان و أمور لم يسمع عنها أحد و لا عرفها قبله، و كان يبدأ الموضوع بطريقه جديه جداً حتى يشد انتباه السامع أو القارئ و يجعله يركز في الموضوع و بعدها يدخله فى حكايه تضحك و يوهمه أنه فى موضوع غير عادي بطريقه تجعله يدخل في نوبه من الضحك.

باحثون كثر كتبوا عن ابن سودون و أشعاره منهم الباحث " شوقي ضيف " فى كتابه " الفكاهه فى مصر ".

من مؤلفاته كتاب " نزهه النفوس ومضحك العبوس " و ديوان " فن الخراع ". يتكون كتاب " نزهه النفوس و مضحك العبوس " من خمس أبواب ، الباب الاولانى قصائد باللغه العربيه الممزوجه بلهجه مصريه ، و الباب التانى حكايات ، و الثالث قصائد باللهجه المصريه ، و الرابع زجل و مواويل ، و الخامس حكايات و نوادر. كِلا كتاباته المكتوبه بالعربيه الفصحى أو باللهجه المصريه فيهم فكاهه لكن المصري يتفوق بالألفاظ الجميله و الكلام الظريف من البيئه المصرية.

من كتاباته :

من كتاباته بالعربى :

و :

نثر :

شعرا مصريين
كتاب مصريين
مماليك
ثقافه مصر
الكنيست

الكنيست الاسرائيلى ( הכנסת, , ”التجمع“ ) هو البرلمان بتاع اسرائيل. مهمته الاساسيه انه يراقب الحكومه الاسرائيليه و المسئول عن التشريع فى البلد. عدد نواب الكنيست 120 نايب, كل واحد منهم بيمثل حزب من الاحزاب السياسيه المعترف بيها ف اسرائيل و بيبقوا اعضاء ف الكنيست لمدة اربع سنين, و من حق اى مواطن فوق ال18 سنه انه يصوت فى الانتخابات. الحزب اللى بيبقى الاغلبيه فى الكنيست بيكون الحكومه و هو اللى بيحكم.اول اجتماع للكنيست كان ف 14 فبراير 1949.

نوتات 

كنيست
السلام دلوقتى

السلام دلوقتى  ( שלום עכשיו  Shalom Achshav;  Peace Now) هى منظمه مش حكوميه
فى اسرائيل اچندتها الاساسيه و هدفها انها تقنع الحكومه الاسرائليه ان لازم يتوصلو لحل و للسلام مع الفلسطينين و يبقى عندها علاقات كويسه مع الدول اللى جانبيها و انها توقف بناه المستوطنات ف اراضى الفلسطينين.

نوتات

لينكات خارجيه 
 سايت السلام دلوقتى

اسرائيل
مدبحة بحر البقر

مجزرة بحر البقر غاره جويه عملها الطيران الاسرائيلى فى 8 ابريل 1970 , فى وقت حرب الاستنزاف , لما ضربت مدرسة بحر البقر فى قرية بحر البقر اللى فى مركز الحسينيه فى محافظة الشرقيه فى مصر. اسرائيل قالت ان الهدف كان ضرب مطار او قاعده عسكريه فى الدلتا حيث ان القياده المصريه كانت بتخفى القواعد و المطارات العسكريه فى المناطق الريفيه جنب القرى. الغاره حصلت فى الساعة 9:20 يوم الاربع الصبح لما ضربت طياره فانتوم اسرائليه المدرسه اللى كان حاضر فيها حوالى 150 طفل , اللى عباره دور واحد متكونه من تلت فصول, بالصواريخ و سوتها ع الارض و قتلت 46 و اصابت حوالى 50 طفل مصرى.

قصيده 

المدبحه دى كانت بشعه جدا و لزقت فى دماغ المصريين, صلاح جاهين كتب قصيدة "الدرس انتهى لموا الكراريس" و سجل فيها المدبحه دى و لحن الاغنيه سيد مكاوى و غانتها شاديه

(الدرس انتهى لموا الكراريس

بالدم اللى على ورقهم سال

فى قصر الأمم المتحدة

مسابقة لرسوم الاطفال

ايه رايك فى البقع الحمرا

يا ضمير العالم يا عزيزى

دى لطفلة مصرية سمرا

كانت من اشطر تلاميذى

دمها راسم زهرة

راسم راية ثورة

راسم وجه مؤامرة

راسم خلق جبارة

راسم نار

راسم عار

ع الصهيونية والاستعمار

والدنيا اللى عليهم صابرة

وساكتة على فعل الاباليس

الدرس انتهى

لموا الكراريس

ايه رأى رجال الفكر الحر

فى الفكرة دى المنقوشة بالدم

من طفل فقير مولود فى المر

لكن كان حلو ضحوك الفم

دم الطفل الفلاح

راسم شمس الصباح

راسم شجرة تفاح

فى جناين الاصلاح

راسم تمساح

بالف جناح

فى دنيا مليانة بالاشباح

لكنها قلبها مرتاح

وساكتة على فعل الاباليس

انتهى الدرس

لموا الكراريس

ايه رايك ياشعب ياعربى

ايه رايك يا شعب الاحرار

دم الاطفال جايلك يحبى

يقول انتقموا من الاشرار

ويسيل ع الاوراق

يتهجى الاسماء

ويطالب الاباء

بالثأر للابناء

ويرسم سيف

يهد الزيف

ويلمع لمعة شمس الصيف

فى دنيا فيها النور بقى طيف

وساكتة على فعل الاباليس

الدرس انتهى

لموا الكراريس)

مصادر 

مدابح
جرايم حرب
الشرقيه
مدبحة

مذبحة او مجزرة ( massacre) كلمة بتتقال على عمليات القتل الجماعى لمدنيين عزل مش شايلين سلاح فى الحروب, و بتتصنف على انها جريمه من جرايم الحرب, او قتل مجموعة من ناس مش قادرين يدافعوا عن نفسهم لاى سبب تانى. المدابح بتعتبر كمان انها عمليات ارهابيه. المدابح اتعملت فى ناس عزل تحت مبررات دينيه زى ما حصل فى الحملات الصليبيه ضد المسلميين و اليهود و المسيحين الشرقيين او لاسباب سياسيه ايديولوجيه زى ما حصل مع اليهود فى الهولوكوست وقت ما النظام النازى كان مسيطر على المانيا و فى وقت الحرب العالميه التانيه.

لينكات برانيه 
 massacre على ويكشينارى القاموس الحر.

موت
مدابح
عنف
مجموعة 5+5

مجموعة 5+5 هى مجموعة متكونه من دول غرب البحر المتوسط شغاله تحت رعاية الاتحاد الاوروبى و بتهتم بتثبيت العلاقات و الشراكات الاقتصاديه و الامنيه و التنميه و تطوير العلاقات الثقافيه و الاجتماعيه بين الدول الاعضاء, كمان هدفها تنظيم الهجرة بين البلاد دى و القضاء على الهجره اللى مش شرعيه .اعضاء المنظمه دى خمس دول من اوروبا اللى هما فرنسا , اسبانيا , ايطاليا و البرتغال و مالطا و خمسه من شمال غرب افريقيا اللى هما ليبيا , تونس , الجزاير و المغرب و موريتانيا.

منظمات
منظمات دوليه
فريندز

فريندز او صحاب (); مسلسل سيت كوم كوميدى امريكانى مشهور بيحكى عن حياة 6 صحاب عايشين فى مدينة نيو يورك. المسلسل اتعرض حصرى ف الاول على شبكة ان بى سى و بعدها اتعرض فى قنوات تانيه كتير حوالين العالم. المسلسل دا عمل تطور كبير فى السيت كوم, و يعتبر اشهر مسلسل من النوعية دى, و كمان يعتبر من اطول مسلسلات السيت كوم فى العالم. اتعمل منه عشر اجزاء و اول جزء اتعرض فى يوم 22 سبتمبر سنة 1994 لحد يوم 6 مايو سنة 2004.

الشخصيات 

المسلسل بيمثل فيه ست شخصيات رئيسيه مش بيتغيروا اللى هما:

 ريتشيل جرين (مثلت الدور :چنفير انيستون)
 مونيكا جيلر (مثلت الدور :كورتنى كوكس)
 تشاندلر بينج (مثل الدور :ماثيو پيرى)
 روس جيلر : (مثل الدور :ديڤيد شويمر)
 چوى تريبيانى (مثل الدور :مات لوبلان)
 فيبيى بوفييه (مثلت الدور :ليزا كودرو)

ضيوف شرف 
 مورجان فيرتشايلد

جوايز 
فريندز كسب شعبية كبيرة حوالين العالم كله مش فى أمريكا بس وساعات بيتعرض على التلفزيون لحد دلوقى لحد بعد ما المسلسل خلص. المسلسل كسب جوايز كتيره أيام ما كان بيتعرض؛ منها جايزة ايمى و أحسن مسلسل كوميدى و ست جوايز من جوايز اختيار الناس.

لينكات برانيه

مصادر 

مسلسلات سيت كوم
مسلسلات سيت كوم امريكانى
نايل سات 201

نايل سات 201 (NileSat)، هو قمر صناعى مصرى للإتصالات انطلق للفضا الخارجى فى 4 اغسطس 2010. نايل سات 201 اكتر ساتيليت (قمر صناعى) متطور فى منطقة الشرق الأوسط و فيه خصايص الجيل التالت من الاقمار الصناعيه، و بيحتوى على 24 قناه قمريه ( transponder) كل قناه منها بتكفى 14 قناه تليفزيونيه، بتترسل على المدى "ثص باند" (Ku band) و 4 قنوات قمريه بتترسل على المدى "ثء باند" (Ka band).

الساتيليت ده حا يحل محل الساتيليت نايل سات 101 بعد ما حينتهى عمره الافتراضى سنة 2013، و بيعتبر توسيع لإمكانيات الساتيليت المصرى فى الموقع المجارى 7 درجات غرب و بيغطى منطقة الشرق الاوسط بشكل اوسع من القمريين المصريين نايل سات 101 و نايل سات 201 و بتوصل تغطيته لغاية جنوب السودان.

نايل سات 201 بيعتمد على نفس التكنولوجيا بتاعة الأقمار المصريه الاقدم لكن تصنيعه تم بطريقه احدث زائد إن سعته اكبر، و هو امتداد للتوسع فى خمات النايل سات عن طريق البث فائق الجوده ( High Definition) و تليفزيون الانترنت و التلفزيون الثلاثى الأبعاد (3DTV).

مصادر 
 اليوم السابع، 17 نوفمبر 2010.

لينكات خارجيه 
 قطر وإسرائيل تشنان حربا فضائية ضد "نايل سات"
 النايل سات يوقع مع ابو ظبى اول تعاقد للبث على القمر الجديد 201

شوف 
 ايجيبت سات - 1
 ايجيبت سات - 2
 نايل سات 101
 نايل سات 102
 نايل سات 103
 نايل سات 201

اقمار صناعيه مصريه
اعلام مصرى
عملية مطار لارناكا 1978

مدبحة لارناكا 1978 هى مدبحه حصلت فى مطار لارناكا فى قبرص فى 29 فبراير سنة 1978.

مؤامرة لارناكا 
بعد قتل يوسف السباعى أخد الإرهابيين 30 واحد من اعضاء المؤتمر رهاين و حبسوهم فى كافيتيريا الاوتيل و هددوا انهم حا يرموا عليهم قنابل يدويه إذا السلطات القبرصيه ما استجابتش لمطالبهم بنقلهم برا قبرص بطياره. السلطات القبرصيه وافقت و خصصت للإرهابيين طياره من نوع (DC8) و فى المطار ساب الإرهابيين حداشر رهينه و فضلوا خاطفين حداشر واحد و طلعت الطيارة و حاولت تنزل فى كذا مطار منها مطارات فى سوريا و ليبيا و اليمن الجنوبى لكن طلبات النزول اترفضت فنزلت اضطرارى فى جيبوتى و قرر الإرهابيين الرجوع لقبرص. رجعت الطياره بالإرهابيين و معاهم الضحايا لمطار لارناكا.

فى مصر اتعملت جنازه عسكريه للشهيد يوسف السباعى اللى اتقتل بالغدر و ناب نايب الرئيس " حسنى مبارك " عن الرئيس السادات و اترددت فى مصر المصدومه من العمليه الارهابيه الغادره نداءات ضد الارهاب.

نزلت طياره عسكريه فى مطار لارناكا بقوات خاصه من الصاعقه المصريه عشان يحرروا الرهاين لكن فى نفس الوقت السلطات القبرصيه كانت وصلت لإتفاق مع الإرهابيين على اساس انهم يطلقوا سراح الضحايا مقابل ان قبرص تدى الإرهابيين باسبورتات قبرصيه يهربوا بيها. لما حاولت القوات المصريه تقتحم الطياره اتعرضت لهجوم من قوات الحرس الوطنى القبرصى و قامت معركه بين الطرفين استمرت حوالى ساعه و اتدمرت الطياره المصريه و استشهد 15 من القوات المصريه و اتجرح حوالى 80 واحد منهم ، و قبض القبارصه على الباقى.

سوريا و ليبيا دانوا مصر لإنها بعتت كوماندوز لقبرص لتحرير المصريين المخطوفين.

سافر الدكتور بطرس غالى لارنكا عشان يتفاوض مع القبارصه على اطلاق سراح العسكر المصرى المعتقلين و تسليم جثث شهداء مصر ضحايا الإرهاب عشان يتدفنوا فى بلدهم مصر.

نتايج المجزره 
رجع بطرس غالى مصر و معاه العسكر اللى سابهم القبارصه و بعد ما طلعت الطياره فى الجو اعلنت مصر قطع علاقتها بقبرص و سحب اعترافها بالرئيس القبرصى كابريانو و طلبت من قبرص سحب بعثتها الدبلوماسيه من القاهره.

استقبل المصريين قوات الصاعقه اللى رجعت مع بطرس غالى استقبال الابطال و اتكرموا و اخدوا اوسمه و اتعملت جنازه شعبيه ضخمه لشهداء مصر شارك فيها الرئيس السادات اللى قال إنه مش حايتوانى فى عمل عمليات زى دى تانى لو حاول حد المساس بمصرى بره مصر.

فى 9 مارس بدإت محاكمة الإرهابيين اللى قدام محكمه قبرصيه و اتحكم عليهم بالاعدام فى 4 ابريل 1978 ، لكن الرئيس القبرصى بعد كام شهر اصدر قرار عفو عنهم و حل مكان الاعدام سجن مؤبد ، و اتقال إن السبب كان " امن قبرص " حيث ان قبرص قالت انها اتلقت تهديدات من جهات عربيه إرهابيه ، لكن القبارصه اطلقوا سراح الإرهابيين و سابوهم يخرجوا من قبرص.

لينكات خارجيه 
 يوسف السباعى هل نتذكره و نتذكر لماذا مات ؟ ...

مدابح
ارهاب
خطف أكيلى لاورو

خطف أكيلى لاورو هى عملية قام بيها فلسطينيين خطفوا الباخره أكيلى لاورو MS Achille Lauro قدام ساحل مدينة بورسعيد المصريه فى 7 اكتوبر 1985 ، فى السنه الرابعه من حكم الرئيس حسنى مبارك.

الباخره كانت فى جوله سياحيه فى البحر المتوسط و كانت متجهه من اسكندريه لبورسعيد لما خطفها اربع فلسطينيين. بعد التفاوض معهم لمدة يومين اتوصلت السلطات المصريه مع اللى كانت بتتفاوض معاهم لحل هو ان يسلموا نفسهم لمصر و تسلمهم هى لمنظمة التحرير الفلسطينيه فى تونس و تخلص العمليه. و فعل سابوا الباخره و ركبتهم مصر على طيارة مصر للطيران و طارت بيهم على تونس. لكن و الكلام ده شغال اكتشف الامريكان إن قتلوا راكب امريكانى يهودى معاق اسمه ليون كلينجهوفر Leon Klinghoffer و رموه فى البحر و طلبوا من مصر تسليم الارهابيين لامريكا. فى الغضون دى وصلت الطياره المصريه لتونس لكن السلطات التونسيه رفضت انها تنزل فرجعت للبحر و هناك اعترضتها طيارات امريكانيه مقاتله و اجبرتها على النزول فى قاعدة سيونيلا العسكريه التابعه للناتو فى سيسيليا ( Naval Air Station Sigonella ) و لما نزلت حاصرتها قوات امريكانيه و قبضوا عليهم. و بكده دخل الموضوع فى مشكله دوليه بين امريكا و ايطاليا و مصر ، ان الطليانه اعترضوا على الموضوع بحكم انه اخد ارضهم. و بعد ما اتقبض عليهم اتضح ان قائدهم ابو عباس كان هو كمان فى الطياره لكن الطليانه سمحوا له له بالمغادره على نفس الطياره ضد رغبة الامريكان. مصر ضحية المؤامره طلبت من امريكا انها تعتذر على اعتراض طيارة مصر للطيران لكن ما طلبتش نفس الطلب من اللى كانو ورا خطف الباخره أكيلى لاورو فى مياها الإقليميه ، لكن امريكا رفضت لإنها شافت ان مصر غلطت انها ما قبضتش على الفاعلين و سابتهم يطلعوا من مصر و معاهم كمان قائدهم و مصمم العمليه ابو عباس ، و ان دى مش الطريقه المثلى للتعامل مع الفاعلين. امريكا بطبيعة الحال ما بتتعاملش مع الدول بطريقة " الاخ الكبير " او " الشقيقه الكبرى " المضروبين على قفاهم. الطريقه اللى إتعاملت بيها مصر مع الموقف بضعف و استكانه غير مبرره او مفهومه ماقدرش الامريكان إنهم يستوعبوها و شتم السفير الأمريكى فى القاهره السلطات المصريه و خرجت جرانيل الغرب تانى يوم تسخر و تنكت على تصرف السلطات المصريه اللى اعتبرته مخزى و مشين و ما يليقش بمكانة مصر كقوه كبيره فى الشرق الأوسط. موقف السلطات المصريه ده كان من نتايجه مدبحه حصلت بعدها بشهر فى مالطا بعد خطف طيارة مصر للطيران 648 و هى نفس الطياره اللى استخدمتها السلطات المصريه فى تهريب الفاعلين.

لكن ابو عباس اللى نظم عملية خطف الباخره أكيلى لاورو ما فلتش من ايد امريكا ، فالقوات الامريكيه اللى غزت العراق سنة 2003 لقت ابو عباس مستخبى هناك فقبضت عليه طوالى و مات فى السجن.

شوف كمان 
 خطف طيارة مصر للطيران 648
 مدبحة لارناكا 1978

ارهاب
جيانا مايكلز

جيانا مايكلز (Gianna Michaels) (6 يونيه 1983 -) ممثلة بورنوجرافية امريكية ، اسمها الحقيقى تيرا ويكر (Terah Wicker)

نشأتها 

اتولدت جيانا مايكلز يوم 6 يونيه 1983 فى مدينة سياتل فى ولاية واشينطون الامريكية ، اشتغلت فى الاول جرسونة فى مطعم Dick's Drive-In لوجبات الهامبورجر فى سياتل . وفى سنة 2001 سافرت لولاية كاليفورنيا وهناك اشتغلت موظفة استقبال فى فندق من فنادق الولاية ، وبعد كده جالها عروض من المجلات البورنوجرافية علشان تشتغل موديل عريان وفعلا اشتغلت فى مجله Score باسم شهرة جيانا روسى (Gianna Rossi) .

شغلها 

فى سنة 2004 دخلت جيانا مايكلز فى مجال البورنوجرافيا بعدما مثلت اول فيلم بورنوجرافى ليها باسم شهرة بيكى (Becky) ، وبعد كده مثلت أكتر من 450 فيلم بورنوجرافى أهمهم G for Gianna و Fashionistas Safado : The Challenge و Big Tits at School Vol. 1 و Belladonna : No Warning 3 و Furious Fuckers : Final Race و The Office : A XXX Parody و Big Wet Asses 15 و My Plaything Gianna Michaels

جيانا مايكلز ماعملتش أى عملية تكبير لبزازها علشان جمالهم وحجمهم الكبير طبيعيين ، ودى حاجة نادرة بالنسبة لأى ممثلة بورنوجرافية .

جيانا مايكلز حققت شهرة واسعة فى عالم البورنوجرافيا وده بسبب ادائها المتميز للأفلام البورنوجرافية اللى مثلتها مع شكلها المميز بعينيها الواسعين وجسمها الجميل مع خفة دمها وضحكتها الرنانة ، والأهم من ده كله اثارتها العالية و حضورها عند المشاهد من اول ما تظهر على الشاشة .

جوايز 

جيانا مايكلز كسبت الجوايز دى:
 AVN Award 2007 أحسن مشهد للجنس الجماعى عن فيلم Fashionistas Safado : The Challenge
 FICEB Ninfa 2007 أحسن تسلسل جنسى أصلى عن فيلم Fashionistas Safado بالمشاركة مع الممثلات البورنوجرافيات بيلادونا (Belladonna) و جينا هيز (Jenna Haze) و ساندرا رومين (Sandra Romain) والممثل البورنوجرافى روكو سيفريدى (Rocco Siffredi) .
 XRCO Award 2007 أحسن تفاعل مع الشاشة عن فيلم Fashionistas Safado
 CAVR Award 2007 نجمة العام
 AVN Award 2008 نجيمة العام غير المغنية
 AVN Award 2008 أحسن مشهد جنس جماعى من انتاج أجنبى عن فيلم Furious Fuckers : Final Race مع الممثلات البورنوجرافيات فانيسا هيل (Vanessa Hill) و سارة جيمس (Sarah James) و مارشا لورد (Marsha Lord) و بوبى مورجان (Poppy Morgan) و كيلى ستافورد (Kelly Stafford) والممثلين البورنوجرافيين جاز دورو (Jazz Duro) و عمر جالانتى (Omar Galanti) و جواكيم كيسيف (Joachim Kessef) و كيد جامايكا (Kid Jamaica) .
 AVN Award 2008 الأحسن فى الجنس على الاطلاق عن فيلم G for Gianna
 2011 Urban X Award أحسن مشهد جنس ثلاثى عن فيلم Sophie Dee's 3 Ways مع الممثلة البورنوجرافية صوفى دى (Sophie Dee) والممثل البورنوجرافى جاستين لونج (Justin Long) .
 2013 Exxxotica Fanny Award الأداء الأنثوى فى العام عن فيلم Most Valuable Vagina

مصادر

لينكات برانيه 
 

ممثلات بورنوجرافيات
موديلات عريانة
رقاصات استربتيز
ممثلات شبقيات
ممثلات بورنوجرافيات سحاقيات
ممثلات بورنوجرافيات من ولاية واشينطون
ممثلات بورنوجرافيات امريكيات
منطقة حوض البحر المتوسط

منطقة حوض البحر المتوسط مصطلح يطلق على منطقة إقليمية تشمل الدول التى تحيط البحر المتوسط من الشمال والجنوب والشرق والغرب ، منطقة حوض البحر المتوسط تشمل ثلاث قارات بالعالم (افريقيا , اسيا , اوروبا).
وتشترك دى المنطقة فى جزء من الثقافة و التاريخ، ويعد المناخ فى منطقة الحوض مناخ متوسطى.

البحر المتوسط
سلوك المستهلك

سلوك المستهلك () علم ممكن يختصر ف انه علم دراسة امته و ليه و ازاى الناس بيشتروا منتج او خدمه معينه و ايه اللى بيخلوهم يقرروا انهم يختاروا حاجه بعينها دون عن باقى الخدمات و السلع المحطوطه قدامهم.العلم دا بيتصنف غالبا انه تبع علم التسويق بس بالرغم من كدا اساسياته بتجمع مع , التسويق, علوم مختلفه زى ال سايكولوچيا و انثروبولوجيا الاجتماعيه و اقتصاد. العلم دا بيتهم انه يفهم الناس بتفكر ازاى قبل و وقت و بعد ما بتشترى منتج او بتدفع تمن خدمه معينه و بكدا ممكن تستفيد من الموضوع دا و تحقق ارباح و فى نفس الوقت تدى للناس اللى هما عايزنه , كمان بتحاول انها تعرف ازاى تئثر و تقنع الناس سواء افراد او مجموعات كعيله مثلا , و عملية اختيار الناس و معرفة شخصياتهم عشان توجه ليهم خدمه او منتج معين.قبل اى منتج او خدمه جديده تنزل السوق لازم يحصل دراسة لسلوك المستهلك فى المكان اللى المنتج/الخدمه نزله , عشان كل منطقه او بلد ليها ثقافه و طباع و شخصية مختلفه عن التانيه و اللى ممكن يتقبل ف بلد ممكن مايتقبلش و يعتبر عيب و مش مقبول ف بلد تانيه, عشان يعرفوا يحددوا الطريقه و الاسلوب و السعر اللى حيدخلوا المنتج/الخدمه الجديده على المستهلك و ازاى يقدر يشدهم ليها لو كانت حاجه جديده مش موجوده عندهم قبل كدا.

سلوك المستهلكين فى بيع والشراء جملة من مصر مثلا ادي ان العلم دا كمان بيدرس الخصايص الفرديه للمستهلك من الثقافه و الحاله الاجتماعيه و الاقتصاديه و شخصيته و بتحاول تعرف ازى بيشكل شخصيته او ثقافته اللى بتئثر على قرارته انه يتشترى حاجه و كمان تعرف درجات التائثير الخارجيه بتئثر ف قرارته اد ايه و ازاى زى الاعلانات المركزه و الاعلانات اللى بتركز على اللاشعور بتاعه و كلام الاصحاب و الاهل على منتج ميعن كل دا بيئثر فيه بشكل ايجابى او لاء ولا مش بيئثر فيه اساسا .سلوك المستهلك مش بيقف بس عند فهم ازاى الواحد بيفكر و بيقرر انه يشترى حاجه بس كمان بيدرس شعوره ايه قبل و بعد و وقت ما اشتراها كل دا بيزود المعلومات اللى ممكن تفيد ف ازاى يقدروا يحافظوا على اللى اشترا المنتج و يبقى عنده ولاء و انه يحب المنتج او الخدمه دى.العلم دا بيتعتبر علم مهم جدا ف التسويق خصوصا و فى البيزينس عموما.

تسويق
سايكولوجيا
ديزى مارى

ديزى مارى (Daisy Marie) (6 فبراير 1984 -) ممثلة بورنوجرافية امريكية ، اسمها الحقيقى بريتانيا اوتشوا (Brittania Ochoa) و أسرتها من اصول مكسيكية و فلبينية

نشأتها 

اتولدت ديزى مارى يوم 6 فبراير 1984 فى مدينة لوس انجليس فى ولاية كاليفورنيا الامريكية

شغلها 
اشتغلت ديزى مارى فى الاول موديل عريان ، وفى سنة 2002 دخلت فى مجال البورنوجرافيا ومثلت أكتر من 280 فيلم بورنوجرافى . و كان ليها ظهور خاص مرتين فى برنامج الراديو The Howard Stern Show مرة فى شهر يوليه 2003 ومرة فى شهر نوفمبر 2004 ، وبعد كده ظهرت كموديل عريان فى المجلات البورنوجرافية المختلفة باسم شيرى (Cheri) ومن فىها اشتغلت مع اشهر المصورين البورنوجرافيين ومنهم الممثلة والمخرجة البورنوجرافية الكبيرة سوزى راندال (Suze Randall) وبنتها الممثلة والمصورة البورنوجرافية هولى راندال (Holly Randall) .

بعد كده اشتغلت مع هولى راندال فى الإتجاه العام لرياضات النوع الخيالى من اللياقة ، وعلشان حماسها للرياضه شاركت فى مسابقة تشجيع المقاتل العنيد ليكر (Laker) مع AIP Daily .

ديزى مارى كانت من اللى دخلوا التصفية النهائية فى الموسم التانى من مسابقة العرض الحى اللى كانت منظماها قناة Playboy TV والمنافسة على جايزة برنامج Jenna's American Sex Star ، و كانو استضافوها قبل كده فى المسلسل اللى أنتجته قناة Playboy TV بعنوان All Nite Party Girls .

ديزى مارى عاملة وشم على شكل ملاك مغطى معظم ضهرها .

جوايز 

ديزى مارى كسبت جايزة F.A.M.E Award 2009 النجمة المفضلة ، واترشحت لجايزة AVN Award 2004 أحسن نجمة جديدة . و كانت ظهرت على غلاف عدد شهر يونيه 2008 من مجله بينتهاوس Penthouse وكسبت جايزة Penthouse Pet June 2008 .

مصادر

لينكات برانيه 
 

ممثلات بورنوجرافيات
موديلات عريانة
رقاصات استربتيز
ممثلات شبقيات
ممثلات بورنوجرافيات سحاقيات
موديلات بينتهاوس
امريكان مكسيكيين
امريكان فلبينيين
ممثلات بورنوجرافيات من لوس انجليس
ممثلات بورنوجرافيات من كاليفورنيا
ممثلات بورنوجرافيات امريكيات
العيال كبرت

العيال كبرت

العيال كبرت مسرحيه مصريه كوميديه مشهوره من تأليف بهجت قمر و  اخراج سمير العصفورى اتعرضت اول مرة علا المسرح فى سنة 1979. بطولة سعيد صالح و احمد زكى, يونس شلبى و ناديه شكرى  و حسن مصطفى و كريمه مختار

الشخصيات الاساسيه
 سعيد صالح : (سلطان) الابن الكبير
 احمد زكى :(كمال) الابن الوسطانى
 يونس شلبى :(عاطف) الابن الصغير
 ناديه شكرى :(سحر) بنتهم
 حسن مصطفى: (الاب: رمضان السكرى)
 كريمه مختار (الام: زينب)

قصة المسرحيه
الابن الوسطانى كمال (احمد زكى) اخد شنطة ابوه (رمضان السكرى) بالغلط و اكتشف فيها جواب غرامى موجه لواحده ست تانيه غير امه (كريمه مختار), فقرر انه يجمع اخواته عشان يشوفو طريقه يقعدو ابوهم معاهم و يستنا مرتبط بامهم و ميفككش العيله بتاعتهم, فقررو انهم يحاولو يرضوه بأى طريقه و يعملو له اللى هو عايزه و بيقول عليه و يصححو كل الغلطات و الحاجات اللى كانت مضايقه ابوهم عشان ميسافرش مع الست التانيه اللى عايز يتجوزها بعد ما يطلق امهم و يسيبهم و يسافر بره.

نهاية المسرحيه 
حصلت تغيرات كبيره ف اخر المسرحيه للشخصيات الاساسيه
 رمضان السكرى: بيرجع ف كلامه و يستنا مع عيلته.
 زينب: بتبتدى تهتم اكتر بجوزها.
 سحر : كانت بتفكر انها تشتغل رقاصه فى كابريه ف الاول, بس غيرت رأيها فى الاخر و قربت اكتر من ابوها.
 كمال: كان بيفكر انه يتجوز جارتهم الست الكبيره اللى عندها عيال, بس غير رأيه فى الاخر و قرر انه هيرتبط ببنت اده فى السن زى ما ابوه كان مقترح عليه.
 سلطان : قرر انه هيسيب حياة الصياعه و الضياع اللى كان عايش فيها و حصل تحسن فى سلوكه و بئا مؤدب و محترم و قرر انه هيلتزم ف الدراسه عشان ياخد شهادته و يتخرج من المدرسه.
 عاطف : قرر انه هيركز فى دراسته و قرر انه يسيب الوهم اللى كان عايش فيه, و مكلف والده فلوس كتير علا الفاضى, انه  مقتنع ان سعاد حسنى بتحبه

طاقم العمل

تمثيل

سعيد صالح
(سلطان)

يونس شلبى
(عاطف)

احمد زكى
(كمال)

حسن مصطفى
(رمضان السكرى)

نبيله السيد
(زينب (العروض الأولى))

كريمه مختار
(زينب (بعد اعتذار نبيلة السيد))

مشيره اسماعيل
(سحر (العروض الأولى))

ناديه شكرى
(سحر (بعد اعتذار مشيره اسماعيل))

تصوير

فتحى عبدالعال
(مدير التصوير)

صادق نويرة
(مصور)

عبدالله مصطفى
(مصور)

ديكور

هانى المصري
(مهندس الديكور)

فاروق عبدالنبي
(منفذ الديكور)

اخراج

سمير العصفورى
(مخرج مسرحى)

عبدالله الشيخ
(مخرج تلفزيونى)

انتاج 

شكرى عبدالوهاب
(مدير الانتاج)

سمير خفاجى
(منتج)

تأليف 

بهجت قمر
(مؤلف)

لينكات برانيه
 يوتيوب: العيال كبرت
https://m.youtube.com/watch?v=5Jqx1sren5o

 السينما.كوم: العيال كبرت
https://elcinema.com/work/1010954/

مصادر
السينما.كوم
https://elcinema.com/work/1010954/

مسرحيات مصريه